Diari Oficial de la Generalitat Valenciana


Sumari del DOGV 8134, del 25-09-2017 (2017/8214)

RESOLUCIÓ de 8 de setembre de 2017, de la directora general de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana i es disposa la publicació en el Diari Oficial de la Generalitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8134

Data del DOGV
:   25-09-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/8214


Data del document
:   08-09-2017

Organisme emissor
:   Conselleria de Justícia, Administració Pública, Reformes Democràtiques i Llibertats Públiques

Tipus de document
:   Resolució

Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 8 de setembre de 2017, de la directora general de Justícia de la Conselleria de Justícia, Administració Pública, Reformes Democràtiques i Llibertats Públiques, per la qual es resol inscriure la modificació dels Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana i es disposa la publicació en el Diari Oficial de la Generalitat Valenciana. [2017/8214]  
Vist l'expedient de modificació estatutària instruït a instàncies del Consell de Col·legis Oficials d'Aparelladors i Arquitectes Tècnics de la Comunitat Valenciana, inscrit amb el número 5 de la secció segona del Registre de Col·legis Professionals i de Consells Valencians Professionals de la Comunitat Valenciana, en el qual se sol·licita la inscripció de la modificació dels seus estatuts en aquest registre, d'acord amb els següents  
  
Fets  
  
Primer  
El president del Consell de Col·legis Oficials d'Aparelladors i Arquitectes Tècnics de la Comunitat Valenciana va presentar, amb data 30 de novembre de 2016, una sol·licitud d'inscripció del canvi de denominació del Consell per a complir una sentència del Tribunal Superior de Justícia de la Comunitat Valenciana i la modificació parcial dels seus estatuts en el Registre de Col·legis Professionals i de Consells Valencians de Col·legis Professionals de la Comunitat Valenciana, en compliment del que preveu l'article 11 de la Llei 6/1997, de 4 de desembre, de consells i col·legis professionals de la Comunitat Valenciana.  
  
  
Segon  
Els actuals Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana van ser aprovats mitjançant la Resolució del 8 de març de 2013, del director general de Justícia, per la qual es va resoldre inscriure els nous Estatuts del Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana i va disposar la seua publicació en el Diari Oficial de la Generalitat Valenciana (DOGV 6995, 03.04.2013).  
  
Tercer  
Mitjançant l'ofici de 13 de desembre de 2016, el Servei d'Entitats Jurídiques de la Conselleria de Justícia, Administració Pública, Reformes Democràtiques i Llibertats Públiques va sol·licitar als interessats que esmenaren la seua petició inicial, atés que es va observar que no tenia determinats requisits, i se'ls va informar, així mateix, que quant al canvi de denominació sol·licitat per a complir la sentència dictada pel Tribunal Superior de Justícia de la Comunitat Valenciana, aquest canvi no era necessari, atés que ja s'havia inscrit en el Registre de Col·legis Professionals i de Consells Valencians de Col·legis Professionals de la Comunitat Valenciana la sentència núm. 715/14 la decisió de la qual anul·lava el Decret 22/2011, de 4 de març, del Consell, pel qual es va aprovar el canvi de denominació del Consell de Col·legis Oficials d'Aparelladors i Arquitectes Tècnics de la Comunitat Valenciana per la de Consell de Col·legis Oficials d'Aparelladors, Arquitectes Tècnics i Enginyers d'Edificació de la Comunitat Valenciana, i la va deixar sense efecte, per la qual cosa l'esmentat Consell va recuperar l'anterior denominació, Consell de Col·legis Oficials d'Aparelladors i Arquitectes Tècnics de la Comunitat Valenciana. Aquesta anul·lació de canvi de denominació va ser degudament inscrita en el Registre de Col·legis Professionals i de Consells Valencians de Col·legis Professionals de la Comunitat Valenciana per mitjà de l'assentament de 13 de gener de 2015.  
  
Quart  
Amb data 9 de gener de 2017, va tindre entrada en el Registre un escrit de Gregorio Alemañ García, com a president del Consell de Col·legis Oficials d'Aparelladors, Arquitectes Tècnics de la Comunitat Valenciana, en contestació a l'ofici del Servei d'Entitats Jurídiques de 13 de desembre de 2016.  
  
Cinqué  
Per mitjà de l'ofici de 23 de març de 2017, el Servei d'Entitats Jurídiques va remetre un nou requeriment, en el qual es reiteraven algunes de les observacions ja realitzades en l'esmentat ofici de 9 gener de 2017, i es formulaven unes altres de noves. Així mateix, es va sol·licitar que s'aportara el certificat amb les signatures originals del secretari, amb el vistiplau del president, de l'acord de la Junta General del Consell de Col·legis Oficials d'Aparelladors, Arquitectes Tècnics de la Comunitat Valenciana, per la qual s'aprovava la modificació parcial dels estatuts, amb la redacció final dels articles modificats.  
  
Sisé  
Amb data 4 d'abril de 2017 va tindre entrada en el Registre un escrit de Gregorio Alemañ García, com a president del Consell de Col·legis Oficials d'Aparelladors, Arquitectes Tècnics de la Comunitat Valenciana, pel qual s'esmenava la petició inicial de modificació estatutària.  
  
  
Seté  
El text final de la modificació estatutària va ser aprovat per Acord de 26 d'octubre de 2016, de la Junta de Govern extraordinària, segons el certificat del secretari del Consell de 3 d'abril de 2017, amb el vistiplau del president.  
  
Huité  
La modificació estatutària, la inscripció de la qual se sol·licita, fa referència al canvi de redacció dels articles 1, 4 i 16, els quals queden redactats, literalment, com segueix:  
  
«Article primer. Naturalesa, àmbit i domicili  
El Consell de Col·legis Oficials d'Aparelladors, Arquitectes Tècnics de la Comunitat Valenciana és una corporació de dret públic amb personalitat jurídica pròpia i plena capacitat d'obrar per a l'èxit dels seus fins; es configura com l'organisme representatiu i coordinador superior de la professió al territori de la Comunitat Valenciana, i fixa la seu a la ciutat on s'ubique la representació política i administrativa de la Comunitat Valenciana, que en l'actualitat és València, amb domicili al carrer de Colom, 42, 7a planta, porta 15.  
  
  
Article quart. Òrgan de govern  
L'òrgan de govern de gestió del Consell de Col·legis Oficials d'Aparelladors, Arquitectes Tècnics de la Comunitat Valenciana serà la Junta de Govern d'aquest.  
  
Article setze. Aportacions dels col·legis  
Les quantitats que cada col·legi haurà d'aportar al Consell de Col·legis Oficials d'Aparelladors, Arquitectes Tècnics de la Comunitat Valenciana es determinarà en el Reglament de règim interior d'aquest, i caldrà per a la seua aprovació o modificació el consens de tots els col·legis.»  
  
Fonaments de dret  
  
Primer  
S'han revisat els Estatuts del Consell de Col·legis Oficials d'Aparelladors, Arquitectes Tècnics de la Comunitat Valenciana, i aquests contenen totes les determinacions exigides per l'article 10 de la Llei 6/1997, de 4 de desembre, de consells i col·legis professionals de la Comunitat Valenciana.  
  
  
Segon  
El Servei d'Entitats Jurídiques ha tramitat l'expedient, adscrit a la Direcció General de Justícia de la Conselleria de Justícia, Administració Pública, Reformes Democràtiques i Llibertats Públiques, que és competent perquè així ho disposa l'article 6.1 de l'esmentada Llei 6/1997, tenint en compte el que preveu la disposició final del Decret 4/2002, de 8 de gener, en virtut de les atribucions que té conferides pel Decret 87/2017, de 7 de juliol, del Consell, pel qual aprova el Reglament orgànic i funcional de la Conselleria de Justícia, Administració Pública, Reformes Democràtiques i Llibertats Públiques.  
  
Vistos l'article 36 de la Constitució i l'article 49.1.22.a de l'Estatut d'Autonomia de la Comunitat Valenciana; la Llei 2/1974, de 13 de febrer, de col·legis professionals, amb les modificacions posteriors, en els seus preceptes bàsics; la Llei 6/1997, de 4 de desembre, de la Generalitat Valenciana, de Consells i Col·legis Professionals de la Comunitat Valenciana; el Decret 4/2002, de 8 de gener, del Govern Valencià, pel qual s'aprova el reglament de desplegament d'aquesta última, i la resta de disposicions complementàries de pertinent aplicació, es dicta la següent resolució:  
  
Primer  
Inscriure la modificació parcial dels Estatuts del Consell de Col·legis Oficials d'Aparelladors, Arquitectes Tècnics de la Comunitat Valenciana, en els termes recollits en el fet huité.  
  
Segon  
Publicar aquesta resolució en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es pot interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o bé un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació. Tot això de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, i els articles 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
  
València, 8 de setembre de 2017.- La directora general de Justícia: Verónica López Ramón.